# data[].attributes.body
Deltaker forteller litt om sangen og hva den betyr for hen

# data[].attributes.body
Skriv gjerne stikkord underveis

Hva kan du kjenne deg igjen i dette programmet?

Hva forteller dette programmet om jobb og karriere. Hvilke tanker gjør du deg?

# data[].attributes.attachment_link.description
Tre mennesker født på samme dag. Tre liv som tar ulike retninger og flettes sammen av små og store hendelser i historien som handler om oss alle.

# data[].attributes.attachment_link.description
Join a game of kahoot here. Kahoot! is a free game-based learning platform that makes it fun to learn - any subject, in any language, on any device, for all ages!

# data[].attributes.body
Søknad

Karriereportalen

Ect

# data[].attributes.body
Småprat

Vi skummer oss gjennom artikkelen

Hvorfor er småprat viktig på jobben?

Refleksjoner

Vi spør chat gpt

# data[].attributes.attachment_link.readable_text
Ikke spør om Gaza eller fri abort. Begynn med været. Eller planer for julen.

Dette er en kommentar. Kommentaren gir uttrykk for skribentens holdning

Den uformelle praten ved kaffeautomaten har gått i stå. Stadig flere - og særlig yngre mennesker - synes å ha mistet munn og mæle.

De aner ikke hvordan de skal føre en hyggelig samtale om ingen ting.

Small talk, som det kalles, er hverdagens glidemiddel. Småpraten som kan få en tråkmons til å fremstå sosialt begavet.

Men nå er evnen til ledig passiar en ferdighet under press.

Nedturen begynte med coronaen. Da folk ble stengt inne i egne hjem og undervisning var ensbetydende med Teams, mistet folk sine faste møteplasser for snikksnakk.

Senfølgene er ytterligere forverret av økt skjermbruk. Tale er sølv, men TikTok er gullstandarden. Ungdom som ikke mestrer small talk risikerer å sakke akterut.

De mest dystopiske snakker om et klasseskille - mellom dem som er i stand til å innlede en samtale, og alle dem som ikke begriper hvordan det gjøres.

Forskere snakker på ramme alvor om en taus pandemi. En kjempelong covid som har slått seg på talens bruk.

Nylig møtte jeg en venn som er professor ved et universitet i USA. Han fortalte om kolleger som var blitt tilbudt kurs for å lære seg å snakke med studentene.

Opplagte samtaletema på et høyere lærested vil normalt være fagrelaterte emner, pedagogisk rådgivning eller spesifikke spørsmål knyttet til studiene.

Men nå oppfordres de ansatte til å parkere den akademiske diskursen til fordel for løsprat om hvilken musikk studentene har i øret, om de har noen gode podcast-tips til en middelaldrende lærer, eller om Donald Trump bør bures inne.

Det siste var en spøk.

Og vitsing må unngås. Humor, særlig ironi, fordrer felles referanser. Er det noe som preger vår tid, er det nettopp fraværet av omforente fortellinger.

En misforstått vits kan gi samme utslag på Richters krenkelsesskala som religiøs hån eller fornærmelser som oppfattes personlig. Den enes spott er den andres spe.

Knapt noen behersker kunsten å konversere uten å si noe som helst bedre enn amerikanere og kongelige.

Dronningen av small talk var Elizabeth II av Storbritannia. Gjennom 70 år og 214 dager på tronen, den nest lengste regjeringstid i verden etter Ludvik XIV, maktet hun å prate med sine undersåtter, kaste glans og tale offentlig på måter som bandt et helt folk sammen.

Aldri avslørte hun en mening eller sine innerste tanker.

Å beherske small talk er en del av den amerikanske samfunnsstrukturen. Når kompetansen svekkes, som under pandemien, må den restaureres.

Ved Michigan State University ble det i fjor innført et obligatorisk kurs kalt "mellommenneskelig kommunikasjon" - på godt norsk small talk - for å forberede studentene på å møte kommende arbeidsgivere.

Så er det kanskje talende for vår tid at normalitetens adelsmerke, etter innestengte år med pandemi og bevegelsesrestriksjoner, er savnet av drøs om uvesentligheter.

Det å kunne si at vi har det bra uten egentlig å mene det.

# data[].attributes.attachment_link.title
Kommentar: Covid frarøvet oss evnen til småprat

# data[].attributes.attachment_link.description
Ikke spør om Gaza eller fri abort. Begynn med været. Eller planer for julen.